Spider-Man: No Way Home
<s>Spider-Man: No Way Home () je američki superherojski film iz 2021. godine, baziran na Marvelovom liku, Spajdermenu, ko-produciran od strane kompanija Kolambija pikčers i Marvel studija, dok je realizaciju radio Soni pikčers.</s><s>Nastavak je filma Spider-Man: Far From Home (2019) i 27. je film Marvelov filmski univerzum.</s><s>Režiju potpisuje Džon Vots, prema scenariju Krisa Makene i Erika Samersa, dok glavne uloge tumače Tom Holand, Zendeja, Benedikt Kamberbač, Džejkob Batalon, Džon Favro, Džejmi Foks, Vilem Dafo, Alfred Molina, Benedikt Vong, Marisa Tomej, Endru Garfild i Tobi Magvajer.</s><s>U filmu, Piter Parker traži od doktora Stivena Strejndža da svoj identitet Spajdermena ponovo učini tajnom magijom nakon njegovog javnog otkrića, ali ovo razbija multiverzum i dozvoljava da pet superzlikovaca iz alternativnih stvarnosti, koji su se borili protiv sopstvenih verzija Parkera, uđu u njegov univerzum.</s><s>Treći film o Spajdermenu, nastavak filmova Povratak kući i Daleko od kuće, planiran je početkom 2017. godine, tokom produkcije prvog filma.</s><s>Do avgusta 2019, pregovori između kompanija Soni i Marvel studija o izmeni njihovog dogovora − prema kojem zajedno produciraju filmove o Spajdermenu − završeni su napuštanjem projekta od strane Marvel studija.</s><s>Međutim, negativne reakcije obožavaoca dovele su do toga da dve kompanije postignu novi dogovor mesec dana kasnije.</s><s>Snimanje je počelo u oktobru 2020. u Njujorku, a produkcija se preselila u Atlantu kasnije tog meseca i završeno je u martu 2021. godine.</s><s>Film istražuje koncept multiverzuma i povezuje Marvelov filmski univerzum sa prethodnim serijalima filmova o Spajdermenu, sa brojnim glumcima — uključujući i prethodne glumce koji su tumačili Spajdermena, Magvajera i Garfilda — koji ponavljaju svoje uloge iz filmova o Spajdermenu u režiji Sema Rejmija i Marka Veba.</s><s>Povratak Magvajera i Garfilda bio je predmet spekulacija, a Soni, Marvel i glumci su pokušali da prikriju svoju umešanost, uprkos brojnim slučajevima curenja informacija.</s><s>Film je premijerno prikazan 13. decembra 2021. u Los Anđelesu, dok je u američke bioskope pušten 17. decembra iste godine.</s><s>Dobio je pozitivne kritike od strane kritičara, koji su naročito pohvalili glumu i hemiju između likova, scenario, emocionalnu težinu, režiju, akcione scene, kinematografiju i muziku.</s><s>Nastavak je trenutno u fazi razvoj</s>

<s>Radnja</s>

<s>Nedelju dana nakon što je napad Kventina Beka u Evropi zaustavljen, u javnost je pušten video da je Piter Parker zapravo kriv za njegovu smrt što razotkriva Parkerov identitet Spajdermena.</s><s>Parker i Em Džej beže od očiju javnosti u Parkerov stan gde nalaze Mej i Hogana kako raskidaju.</s><s>Odeljenje za kontrolu štete hapsi Parkera i vodi na ispitivanje njega zajedno sa Mej, Em Džej i Nedom Lidsom, ali Parker ubrzo napušta pritvor uz pomoć advokata Meta Merdoka.</s><s>Parker, Em Džej i Ned se vraćaju u školu trudeći se da nastave sa normalnim životom, ali njihove prijave za koledž bivaju odbijene zbog kontroverzi u vezi sa Spajdermenom.</s><s>Uz Spajdermena, senka pada na čitavu Stark Industriju, slaveći Misterija kao heroja.</s><s>Parker odluči da pomoć zatraži od Doktora Strejndža i odlazi u Sanktum Sanktorum kako bi ga zamolio da stvori čaroliju koja će učiniti da svi zaborave ko je zapravo Spajdermen.</s><s>Uprkos Vongovom upozorenju, koji je sada vrhovni vrač, Strejndž odluči da stvori rune zaborava.</s><s>Ipak, stalni zahtevi Parkera da se čarolija ne odnosi na pojedince dovodi do toga da se Strejndžu čarolija otme kontroli.</s><s>Iznervirani Strejndž sazna da se Parker nije ni potrudio da uputi protestno pismo fakultetima i izbacuje ga napolje iz Sanktoruma.</s><s>Parker ulazi u trag članici upravnog odbora Masačusetskog tehnološkog instituta i presreće je na mostu Aleksandra Hamiltona.</s><s>Niotkuda, na mostu se pojavljuje Oto Oktavijus koji napada Parkera.</s><s>Tokom borbe, Doktor Oktopus kida deo nano-ćelija sa Parkerovog odela i shvata da to u stvari nije Piter Parker kog on poznaje.</s><s>Nano-tehnologija preuzima kontrolu nad Oktopusovim pipcima i njima sada upravlja Parker, ali nakon što ga napadne i Norman Ozborn Parker se nađe u Sanktum Sanktorumu sa zarobljenim Doktorom Oktopusom, kao i Kurtom Konorsom, kog je Strejndž detektovao i zarobio.</s><s>Strejndž otkriva da je čarolija pošla naopako i da ljudi iz različitih univerzuma dolaze kako bi ubili Spajdermena sada kada znaju ko je on.</s><s>Uz pomoć Em Džej i Neda, Parker uspeva da pronađe i zarobi Maksa Dilona i Flinta Marka.</s><s>Strejndž želi da vrati sve pridošlice u njihove svetove u neizbežnu sudbinu tako što će čaroliju zatvorenu u kutiju poništiti, ali Parker to ne želi i sukobljava se sa Strejndžom kog uspe da zarobi u Dimenziji Ogledala pritom odnoseći kutiju.</s><s>On oslobađa zatvorenike i vodi ih u Hoganov stan.</s><s>Norman Ozborn odluči da zatraži pomoć i odlazi u prihvatilište gde radi Mej Parker.</s><s>Parker uspeva da popravi čip koji je spržen u kičmenoj moždini Doktora Oktopusa što vraća Ota Oktavijusa na staro.</s><s>Kada na red dođu ostali, ličnost Zelenog Goblina preuzima Ozborna što ohrabruje i Dilona da se prepusti svojoj mračnoj strani.</s><s>U borbi sa Goblinom, Mej je smrtno ranjena i podleže povredama.</s><s>Em Džej i Lids slučajno otvore portal Strejndžovim prstenom za portale nakon čega požele da kroz portal pronađu Parkera.</s><s>Umesto Pitera Parkera kog oni poznaju, njih dvoje nalaze dvojicu sebi nepoznatih verzija Pitera Parkera.</s><s>Njih četvoro odlaze da nađu Parkera iz tog sveta kako bi ga ohrabrili na borbu u Mejinu čast.</s><s>Oni sarađuju na lekovima za zlikovce i za borbu biraju Kip Slobode, na koji se trenutno montira štit Kapetana Amerike.</s><s>Nakon muka da se bore kao tim, Spajdermeni nalaze način da iz borbe izađu kao pobednici uz pomoć Ota Oktavijusa.</s><s>Uz izlečene sve zlikovce, sa izuzetkom Zelenog Goblina, Lids oslobađa Strejndža koji pokuša da zadrži pucanje univerzuma zbog broja onih koji pokušavaju da dođu do Pitera Parkera.</s><s>U međuvremenu, u naboju za osvetom zbog Mej, Parker umalo ne ubije Goblina, ali ga zaustavlja Parker iz Goblinovog univerzuma samo da bi ga Goblin napao i ranio s leđa.</s><s>Treći Parker baca lek za Ozborna nepovređenom Parkeru i on ga ubrizgava Ozbornu koji se vraća u normalu.</s><s>Parker zatraži od Strejndža da popravi čaroliju tako što će svima izbrisati pamćenje na njega samog.</s><s>Parker i Em Džej izjavljuju ljubav jedno drugom uz zahtev Em Džej da je pronađe i ubedi u ljubav ispočetka.</s><s>Kasnije, Parker iznajmljuje stan i odluči da se predstavi Em Džej u kafeteriji gde ona radi, ali ne uspeva da joj kaže sve.</s><s>Parker odlazi do Mejinog groba gde se sreće sa Hoganom i zaklinje se da će nastaviti dalje.</s><s>Odlazi u svoj stan i kreira novi kostim Spajdermena kako bi nastavio svoj herojski put.</s><s>U završnim scenama: Ediju Broku i njegovom simbiotu Venomu van njihovog univerzuma šanker priča o superherojima, Tanosu i njegovom pucnju, ali dok razmišljaju kako da „zaštite” ovaj svet, Brok i Venom bivaju povučeni u svoj svet uz delić simbiota koji ostaje na šanku.</s>

<s>Uloge</s>

<s>Vanjske veze</s>

<s></s>

<s>Filmovi 2021.</s><s>Američki filmovi
3D filmovi
Akcije (filmovi)
Filmske komedije
Trileri
SF-filmovi
Tinejdžerski filmovi
Filmovi o odrastanju
Filmovi o Spider-Manu</s>

